Πολ Σκόφιλντ

Ο Πολ Σκόφιλντ (αγγλ. Paul Scofield), (21 Ιανουαρίου 1922 - 19 Μαρτίου 2008) ήταν Άγγλος ηθοποιός του θεάτρου και του κινηματογράφου βραβευμένος με Όσκαρ Α' Ανδρικού Ρόλου για την ταινία του 1966 Ένας άνθρωπος για όλες τις εποχές (A Man for all Seasons), όπου υποδύθηκε τον Άγγλο συγγραφέα, νομικό και πολιτικό Τόμας Μορ. Ο ρόλος αυτός του χάρισε επίσης τη Χρυσή Σφαίρα Καλύτερης Ανδρικής Ερμηνείας σε Δραματική ταινία και Βραβείο BAFTA. Ο Σκόφιλντ έπειτα ερμήνευσε το ρόλο και στο θέατρο τόσο στο Λονδίνο όσο και στη Νέα Υόρκη και τιμήθηκε και με Βραβείο Τόνι. Ο ηθοποιός έκανε το ντεμπούτο του στο θεατρικό σανίδι το 1940 αναλαμβάνοντας τον πρωταγωνιστικό ρόλο στο έργο του Ευγένιου Ο'Νηλ Πόθοι κάτω από τις λεύκες (Desire Under the Elms) και αποσπώντας διθυραμβικές κριτικές. Οι εμφανίσεις που ακολούθησαν τον κατέστησαν ως έναν από τους σημαντικότερους ηθοποιούς του θεάτρου στην Αγγλία. Ο ηθοποιός έκανε το ντεμπούτο του στον κινηματογράφο το 1955 εμφανιζόμενος πλάι στην Ολίβια Ντε Χάβιλαντ στην ταινία Η φυλακισμένη του Εσκόριαλ (That Lady) και βραβεύτηκε με Βραβείο BAFTA ως ο καλύτερος πρωτοεμφανιζόμενος ηθοποιός της χρονιάς. Ο ηθοποιός εργάστηκε ως επί το πλείστον στο θέατρο και οι κινηματογραφικές του εμφανίσεις ήταν σποραδικές. Οι σημαντικότερες ταινίες στις οποίες συμμετείχε είναι οι εξής: Το τρένο (The Train, 1964), Ένας άνθρωπος για όλες τις εποχές (A Man for all Seasons, 1966), Βασιλιάς Ληρ (King Lear, 1971), Εύθραυστη ισορροπία (A Delicate Balance, 1973), Ερρίκος ο 5ος (Henry V, 1989), Άμλετ (Hamlet, 1990) και Quiz Show, 1994. Ο Σκόφιλντ είναι ένας από τους οκτώ ηθοποιούς που έχουν τιμηθεί με Όσκαρ, Βραβείο Έμμυ, Βραβείο Γκράμι και Βραβείο Τόνι.
μικρογραφία|260x260εσ|Ο Σκόφιλντ (δεξιά) με τον Μπαρτ Λάνκαστερ σε σκηνή από την ταινία Το τρένο (1964)

 Φιλμογραφία 
+ΈτοςΠρωτότυπος τίτλοςΤίτλος στα ελληνικάΡόλος1955That LadyΦίλιππος Β΄ της Ισπανίας1958Carve Her Name with PrideΤόνι Φρέιζερ1964The TrainΤο τρένοσυνταγματάρχης Φραντς φον Βάλντεμχαϊμ1966A Man for All SeasonsΈνας άνθρωπος για όλες τις εποχέςσερ Τόμας Μορ1969Male of the Speciesσερ Έμλιν ΜπάουενKrasnaya palatkaδικαστής1970King LearΟ βασιλιάς Ληρβασιλιάς ΛηρBartlebyΟ απόκληροςλογιστήςNijinsky: Unfinished ProjectΣεργκέι Ντιαγκίλεφ1973ScorpioΣκορπιόςΣεργκέι ΖάρκοφA Delicate BalanceΕύθραυστη ισορροπίαΤομπάιας1980The Curse of King Tut's Tombαφηγητής (φωνή)1981If Winter Comesκαθηγητής Μορόι1983Ill Fares the Landαφηγητής (φωνή)1984A Kind of Alaskaδρ ΧόρνμπιSummer LightningΡόμπερτ Κλαρκ1985Nineteen NineteenΑλεξάντερ ΣερμπάροφAnna KareninaΆννα ΚαρένιναΚαρένιν1986Only YesterdayΌλιβερ Ντάρλεϊ1987Mister Corbett's Ghostκύριος Κόρμπετ1988The Attic: The Hiding of Anne FrankΌτο Φρανκ1989When the Whales CameερημίτηςHenry VΕρρίκος ο 5οςΚάρολος ΣΤ΄ της Γαλλίας1990HamletΆμλετφάντασμα1992Utzδρ Βάκλαβ Όρλικ1994Genesi: La creazione e il diluvioΗ Βίβλος: Γένεσηαφηγητής (φωνή)Quiz ShowΜαρκ βαν Ντόρεν1996The Little RidersπαππούςThe CrucibleΟι μάγισσες του Σάλεμδικαστής Τόμας Ντάνφορθ1999Animal FarmΗ φάρμα των ζώωνΜπόξερ (φωνή)

 Παραπομπές 

 Εξωτερικοί σύνδεσμοι 

 Πολ Σκόφιλντ , σελίδα στον ιστότοπο Cine.gr .
 Πολ Σκόφιλντ, σελίδα στον ιστότοπο της Internet Movie Database .

Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί ραδιοφώνου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)